150. löggjafarþing 2019–2020.

Þingskjal 296 — 162. mál.

Svar

fjármála- og efnahagsráðherra við fyrirspurn frá Andrési Inga Jónssyni
um vistvæn innkaup.

1.	Hvert er hlutfall vistvænna útboða af heildarfjölda útboða, þ.e. útboða með umhverfis
skilyrðum, útboða sem taka mið af líftímakostnaði eða útboða sem á annan hátt eru til þess fallin að minnka umhverfisáhrif hjá Ríkiskaupum fyrir árin 2015–2018?

2.	Hvernig hyggst ráðuneytið auka hlutfall vistvænna útboða á næstu árum og hvaða mælanlegu markmiðum er stefnt að því að ná fyrir árið 2021?

Unnið er að stefnumótun fyrir opinber innkaup í fjármála- og efnahagsráðuneytinu með þátttöku umhverfis- og auðlindaráðuneytis og stefnt er að því að einn liður í henni verði að leggja fram stöðumat í samráðsgátt stjórnvalda í nóvember. Til hliðsjónar er heimsmarkmið Sameinuðu þjóðanna nr. 12.7: Stuðlað verði að sjálfbæru verklagi við opinber innkaup í samræmi við innlenda stefnu og forgangsröðun." Fyrirhugað er að aðgerðaáætlun með mæl
anlegum markmiðum til þriggja ára fylgi með innkaupastefnunni þegar hún hefur verið sam
þykkt. Á meðan er unnið samkvæmt eldri stefnu um vistvæn innkaup og grænan ríkisrekstur.